**Szabó Nikoletta: Mi lenne ha...**  
  
Mi lenne ha hirtelen eltűnne a világ,  
mi emberek örökre elvesznénk,  
s csak a csend énekelne,  
hogy mi mit tettünk a világgal.  
  
Képzeljük, hogy nincsen semmi,  
nincs gyár se gépek mind megszűnik,  
s kihaltak a városok,  
sebeivel forog tovább nélkülünk.  
  
Forog tovább s tisztul újra,  
mezők tisztulnak lassan,  
lombok - mozognak halkan,  
újra lélegezni kezdenek.  
Zöld népség újra éled,  
s nevetése halkan feltör,  
győzelmet ünnepel vesztünkre.  
  
Eltűntünk legvégén halálunkkal,  
leigázva szörnyű emléket,  
ember – szagú rémképeket,  
növekszik az élet békén.

**Wéber Renáta: Van remény?**  
  
Hallom reggelente a madárcsicsergést.  
Oly kedves és dallamos.  
Öröm felkelni erre a vidámságra.  
Telnek az évek…  
A technika egyre nő egyre fejlettebb…  
Gyarapodik a civilizáció…  
A fák pedig egyre csak fogynak…  
Az ózon réteg egyre kisebb..  
Szenny és szemét mindenhol..  
Tik-tak, tik-tak ketyeg az óra.  
Nem hallom már a madárcsicsergést.  
Nincs már több örömteli reggel.  
Te tetted ezt a világgal!  
Nem figyeltél oda rá!  
Nem figyelted a jeleket!  
Pedig többen is mondták…  
Harcoltak is érte…  
Te pedig oda se figyeltél rájuk..  
Nem gondoltál a gyerekeidre!  
Nem érdekelt semmi és senki!  
Csak a saját jó léted érdekelt!  
Nézd meg most hol tartunk?  
Milyen lesz ez a világ?  
Van-e még remény?  
Ha teszel érte lesz!  
Tedd jobbá a világot!  
Segítsd meg akár egy kicsit is,   
hogy mindenki hallja meg a madárcsicsergést.